Emily Zurrer (s. 12. heinäkuuta 1987 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 82 maaottelua ja tehnyt kolme maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 ja vuoden 2011 MM-kilpailuissa. Hän on pelipaikaltaan puolustaja.